বিজেপির শক্ত নেটওয়ার্ক আছে বাংলাদেশেও। এরা প্রকাশ্যে বাংলাদেশে ‘ভারত মাতা কি জয়’ বলে। অন্যের উসকানিতে যে মুসলমান হিন্দুদের উপর আক্রমণ করে, সেও এই বিজেপির উদ্দেশ্য সাধন করে। তাই আমাদের দেশে ধর্মীয় সাম্প্রদায়িকতা যতটুকু আছে, তা দূর করার দায়িত্ব আমাদেরকে নিতে হবে। ভারত, পাকিস্তান, চীন, মিয়ানমার, মার্কিন যুক্তরাষ্ট্র, সৌদি আরব, রাশিয়া তথা বিশ্বের নানা দেশকে সামাল দিয়েই আমাদের বাংলাদেশ রাষ্ট্রকে এগিয়ে যেতে হবে। নিশ্চয় রাজনীতিবিদ, সামরিক-বেসামরিক নীতি নির্ধারকরা জনগণকে সাথে নিয়ে সঠিক সব সিদ্ধান্ত নিয়ে রাষ্ট্র পরিচালান করবেন। নাগরিক হিসেবে আমাদের দায়িত্বও অনেক। ধর্মকে ব্যক্তিজীবনে আপনি সবার উপরে স্থান দিয়ে চর্চা করেন, আপনার ইচ্ছা। কিন্তু যখনই রাষ্ট্র হিসেব করবেন, তখন প্রতিবেশী রাষ্ট্র, আঞ্চলিক ও আন্তর্জাতিক রাজনীতি ইত্যাদি নানা বিষয়কে মাথায় রেখে কাজ করতে হবে। জাতির পিতা বঙ্গবন্ধু শেখ মুজিবুর রহমান আমাদের স্বাধীন রাষ্ট্র দিয়ে গেছেন। এখন এ স্বাধীন রাষ্ট্র আমাদের রক্ষা করতে হবে।